โผ รอง ผบก.-สว. 9 พันนาย
ปรับลด สวป.เพิ่มสอบสวน เด็กนายฉลุยกินพื้นที่ทอง เด้ง ผกก.ทองหล่อไป จ.ตาก,โผแต่งตั้งโยกย้ายตำรวจ รอง ผบก.-สว. ทยอยคลอดแล้ว ส่วนใหญ่ลูกน้องนายและสายตรงนักการเมืองได้ดี คุมพื้นที่ทำเลทอง อาทิ กฤษณะ พัฒนเจริญ รองโฆษก ตร. ขึ้นเป็น รองผู้การ ตม.3 ปิยรัช สุภารัตน์ รอง ผกก.สนับสนุน บก.ป. ข้าม บช.เลื่อนเป็น ผกก.191 คว้าเก้าอี้สายตรวจเมืองหลวง ด้านรอง ผบช.สกพ.ยืนยัน ผบ.ตร.เซ็นหมดแล้วคำสั่งจะออกเป็นระยะ เนื่องจากโผครั้งนี้มีรายชื่อถึง 9,000 ราย ต้องรอบคอบเพื่อไม่ให้เกิดความผิดพลาด อีกทั้งได้ปรับเปลี่ยนตำแหน่งพนักงานสอบสวนโรงพักให้สอดคล้องเพิ่มประสิทธิภาพในการทำสำนวนคดี,บิ๊กแป๊ะ ลงนามคำสั่งแต่งตั้งโยกย้ายนายตำรวจชั้นสัญญาบัตร เมื่อวันที่ 8 มี.ค. พล.ต.อ.จักรทิพย์ ชัยจินดา ผบ.ตร. เซ็นคำสั่งแต่งตั้งข้าราชการตำรวจระดับรอง ผบก.-สว. วาระประจำปี 2561 ได้แก่ คำสั่งที่ 122/2562 จำนวน 496 ราย คำสั่ง ที่ 123/2562 จำนวน 495 ราย และคำสั่งที่ 124/2562 จำนวน 459 ราย โดยมีผลในวันที่ 8 มี.ค.62 มีรายชื่อและตำแหน่งน่าสนใจดังนี้ อาทิ พ.ต.อ.กฤษณะ พัฒนเจริญ ผกก.ตม.จันทบุรี รองโฆษก ตร. นรต.รุ่น 48 ลูกน้อง ผบ.ตร. ขึ้นเป็น รอง ผบก.ตม.3 พ.ต.อ. เอกราช อุ่นเจริญ ผกก.สภ.วังน้อย นรต.รุ่น 47 สายตรง พล.ต.อ.ชัยวัฒน์ เกตุวรชัย รอง ผบ.ตร. เป็น รอง ผบก.ภ.จ.พระนครศรีอยุธยา พ.ต.อ.เกียรติศักดิ์ สระทองออย ผกก.สส.4 บก.สส.บช.น. เป็น รอง ผบก.ภ.จ.นครสวรรค์ พ.ต.อ.คงกฤช เลิศสิทธิกุล ผกก.2 บก.ปอศ. เป็น รอง ผบก.ป. พ.ต.อ.เฉลิมชนม์ แหลมทอง ผกก.ตม.ประจวบคีรีขันธ์ นรต.รุ่น 53 อดีตนายเวร พล.ต.อ.พัชรวาท วงษ์สุวรรณ อดีต ผบ.ตร. เป็น ผกก.ตม.จันทบุรี พ.ต.อ.พัฒนศักดิ์ ยี่สาคร นรต.รุ่น 46 นว.สบ4 พล.ต.อ.สุชาติ ธีระสวัสดิ์ จตช. เป็น ผกก.สส.บก.ตม.4 พ.ต.อ.กรกฏ โปชยะวณิช ผกก.สภ.ด่านช้าง จ.สุพรรณบุรี ลูกน้อง พล.ต.อ.รุ่งโรจน์ แสงคร้าม เป็น ผกก.ตม.ด่าน ทอ.เชียงใหม่ บก.ตม.2 พ.ต.อ.กฤษฎากรณ์ กลิ่นเกษร ผกก.ตม.จ.นครราชสีมา บก.ตม.4 นรต. รุ่น 51 บุตรชาย พล.ต.ท.เรวัช กลิ่นเกษร อดีตผบช.ปส. เป็น ผกก.ตม.จ.สมุทรปราการ บก.ตม.3 พ.ต.ท.กึกก้อง ดิศวัฒน์ รอง ผกก.3 บก.ปอศ. ลูกน้องใกล้ชิด พล.ต.อ.เดชณรงค์ สุทธิชาญบัญชา ขึ้นเป็น ผกก.6 บก.ปคม.,พ.ต.อ.จตุรภัทร์ ภิรมย์แก้ว ผกก.ฝ่ายตรวจฯขาเข้า ด่านตรวจคนเข้าเมืองท่าอากาศยานสุวรรณภูมิ นรต.รุ่น 51 ลูกชาย พล.ต.ท.อนันต์ ภิรมย์แก้ว อดีต ผบช.น. ขึ้นเป็น รอง ผบก.ตท. พ.ต.อ.พรเทพ สูติปัญญา ผกก.สน.มีนบุรี นรต.รุ่น 47 เพื่อนร่วมรุ่น บิ๊กโจ๊ก พล.ต.ท.สุรเชษฐ์ หักพาล ผบช.สตม. เลื่อนเป็น รอง ผบก.น.3 พ.ต.อ.ชัชวาลย์ ทิพย์พิชัย นว. (สบ4) พล.ต.อ.วิระชัย ทรงเมตตา รอง ผบ.ตร. มือปราบอาหารเสริมปลอม ขึ้นเป็น ผกก.สส.บก.ตม.1 พ.ต.อ.ประสงค์ อานมณี ผกก.สส.บก.น.8 มือปราบยานรก เป็น รอง ผบก.สปพ. พ.ต.อ.จรูญเกียรติ ปานแก้ว รอง ผบก.ป. โยกไปเป็น รอง ผบก.ทล. พ.ต.อ.ธีรเดช ธรรมสุธีร์ รอง ผบก.อก.บช.ปส. เป็น รอง ผบก.ปส.3 พ.ต.อ.เรืองยศ โสภาพล ผกก.สภ.เมืองสระบุรี โดนพิษนอกหน่วยบุกจับสถานบริการ ย้ายไป ผกก.กลุ่มงานสอบสวน บก.สส.บช.น. พ.ต.อ.เอกนรินทร์ สุวรรณทา ผกก.ตม.จ.พระนครศรีอยุธยา นรต.54 อดีตนายเวร พล.ต.ท.ภาณุ เกิดลาภผล คุมทำเลทองเป็น ผกก.ตม.จ.สมุทรสาคร พ.ต.อ.ประวิตร ช่อเส้ง ผกก.สภ.เมืองยะลา มาแรงกระโดดไปเป็น ผกก.สภ.เมืองพัทยา จ.ชลบุรี พ.ต.ท.สิทธิศักดิ์ นาคามาตย์ รองผกก.สน.ทองหล่อ นรต.รุ่น 54 รับแรงหนุนจากบ้านโชคชัย เป็น ผกก.วิเคราะห์ข่าวและเครื่องมือพิเศษ บก.สส.ภ.1 พ.ต.อ.จักรภณฑ์ จันทรอุทัย ผกก.สภ.โชคชัย จ.นครราชสีมา นรต.47 คืนถิ่นนครบาล เป็น ผกก.สน.โชคชัย แทนตำแหน่งเพื่อนร่วมรุ่น พ.ต.อ.สุพล ค้ำชู ผกก.สน.โชคชัย ได้แรงหนุนจากบิ๊กนักการเมืองในท้องที่ ขึ้น รอง ผบก.น.4 พ.ต.ท. เจษฎา ยางนอก รอง ผกก.2 บก.จร.ดาวรุ่ง นรต.55 เป็นผู้กำกับควันดำ ผกก.5 บก.จร.,พ.ต.อ.ทำนุรัฐ คงมั่น ผกก.ฝอ.กต.10 สำนักงาน พล.ต.อ.เฉลิมเกียรติ ศรีวรขาน รอง ผบ.ตร. เป็น รอง ผบก.กต.8 พ.ต.อ.สุทธิเวท บุญยรัตกลิน ผกก.สส.ภ.จ.ยะลา นรต.รุ่น 52 ลูกชาย พล.อ.สนธิ บุญยรัตกลิน ขึ้นรอง ผบก.ภ.จ.ยะลา พ.ต.อ.ภูมินทร์ พุ่มพันธุ์ม่วง ผกก.5 ป. นรต.52 สาย พล.ต.อ.สมยศ พุ่มพันธุ์ม่วง อดีต ผบ.ตร. ขึ้นเป็น รอง ผบก. ปคม. พ.ต.อ.ชุมพล ศักดิ์สุริย์มงคล ผกก.สส.2 บช.ศชคต. นรต.52 มือทำงาน พล.ต.ท.รณศิลป์ ภู่สาระ ผบช.ภ. 9 ขึ้น รอง ผบก.สส.บช.ศชต. พ.ต.อ.บัญญัติ เพียรสวัสดิ์ รอง ผบก.อก.ภ.8 นักสืบเมืองเพชรบุรี ได้คืนความชอบธรรมกลับไปนั่งเก้าอี้รองผบก.เพชรบุรี พ.ต.อ.กัมพล รัตนประทีป ผกก.สน.ห้วยขวาง เป็น ผกก.สน.ลุมพินี พ.ต.อ.ขจรพงศ์ จิตต์ภาคภูมิ ผกก.สน.ทองหล่อ ถูกย้ายจากนครบาลเป็น ผกก.สภ.แม่ท้อ จ.ตาก พ.ต.อ.นิติวัฒน์ แสนสิ่ง ผกก.สน.พญาไท เป็น ผกก.สน.ทองหล่อ พ.ต.อ.คเชนท์ เสตะปุตตะ ผกก.สภ.ปักธงชัย จ.นครราชสีมา นรต.47 เป็น ผกก.สภ.เมืองนครราชสีมา พ.ต.อ.ฐานุพงศ์ แสงซื่อ ผกก.สภ.เมืองนครสวรรค์ มือทำงานปราบโต๊ดม้าเถื่อน ตร. เป็น ผกก.สภ.เมืองสมุทรปราการ พ.ต.ท.ทนงศักดิ์ คำมาตย์ รอง ผกก.6 บก.ทล. เด็กในคาถา พล.ต.อ.ศรีวราห์ รังสิพราหมณกุล รองผบ.ตร. ขึ้นเป็น ผกก.สภ.ปากพลี จ.นครนายก,พ.ต.อ.สุรเชษฐ์ บัณฑิตย์ ผกก.สน.ดอนเมือง นรต.รุ่น 50 ขึ้น รอง ผบก.ป. พ.ต.อ.ศิริวัฒน์ ดีพอ ผกก.3 บก.ปอท. เป็น รอง ผบก.ปอท. พ.ต.อ.ประสพชัย มัตสยะวนิชกูล รอง ผบก.สส.บช.ภ.7 นรต.รุ่น 43 มือทำงานของ พล.ต.ท.สุทธิพงษ์ วงษ์ปิ่น ผบช.น. ข้ามเป็น รอง ผบก.สส.บช.น. พ.ต.อ.ภูมิวิทย์ เวชกามา ผกก.สภ.เมืองอุดรธานี นรต.47 มือปราบคดีเงินกู้นอกระบบ ขึ้น รอง ผบก.ภ.จ.ร้อยเอ็ด พ.ต.อ.ธีรศักดิ์ ศรีประเสริฐ ผกก.สภ.เมืองเชียงใหม่ เป็น ผกก.สน.สุทธิสาร พ.ต.ท.ปิยรัช สุภารัตน์ รอง ผกก.สนับสนุน บก.ป. นรต.55 มือทำงาน พล.ต.ต.ต่อศักดิ์ สุขวิมล ผบก.ตำรวจมหาดเล็กราชวัลลภรักษาพระองค์ 904 เป็น ผกก.สายตรวจ บก. สปพ. แทนที่ พ.ต.อ.สมบูรณ์ เทียนขาว ผกก.สายตรวจ บก.สปพ.นรต.รุ่น 50 ขึ้นเป็น รอง ผบก.สปพ. พ.ต.ท.ยุทธนา ไตรทิพย์ รอง ผกก.จร.สภ.เมืองบุรีรัมย์ นรต.52 สายตรงนายเนวิน ชิดชอบ ขึ้นเป็น ผกก.สภ.ลำดวน จ.บุรีรัมย์ พ.ต.ท.จิรายุส วานิชกุล รองผกก.สส.บก.น.5 นรต.56 อดีตนายเวร พล.ต.อ.สุพร พันธุ์เสือ เลื่อนเป็น ผกก.สภ.ทองผาภูมิ จ.กาญจนบุรี พ.ต.ท.จิรประภาพ สุทธปรีดา รอง ผกก.7 บก.ทล. นรต.52 บุตรชาย พล.ต.ท.ปรัชญา สุทธปรีดา ขยับเป็น ผกก.7 บก.ทล. เป็นต้น,ด้าน พล.ต.ต.สรไกร พูลเพิ่ม รอง ผบช.สกพ. กล่าวถึงกรณีมีข่าวเลื่อนการแต่งตั้งข้าราชการตำรวจระดับรอง ผบก.-สว.ว่า ผบ.ตร.ได้ลงนามในคำสั่ง ไปแล้ว แต่การแต่งตั้งโยกย้ายครั้งนี้มีจำนวนมากต้องใช้ความละเอียดรอบคอบ เพื่อไม่ให้เกิดปัญหาผิดพลาดคลาดเคลื่อนหรือซ้ำซ้อนกัน ประกอบกับปีนี้ได้ปรับตำแหน่งในสถานีตำรวจทั่วประเทศ โดยลดตำแหน่ง สวป.และเพิ่มตำแหน่ง สว.สอบสวน ตามนโยบายของ พล.อ.ประวิตร วงษ์สุวรรณ รองนายกรัฐมนตรี และ ผบ.ตร. ต้องการพัฒนาและเพิ่มประสิทธิภาพงานสอบสวนในสถานีให้เป็นไปตามปริมาณงานและคุณภาพของงาน จึงแต่งตั้งโยกย้ายรวมไปในคราวนี้ด้วย วันที่ 8 มี.ค. แจกจ่ายคำสั่งออกไปบางส่วนรวม 1,450 ราย ก่อนจะทยอยแจกจ่ายคำสั่งอย่างต่อเนื่อง โดยให้ข้าราชการตำรวจไปรับตำแหน่งใหม่ในวันที่ 13 มี.ค. การแต่งตั้งโยกย้ายจะเสร็จตามกำหนดการรวมทั้งหมดประมาณ 9,000 ราย
โผแต่งตั้งโยกย้ายตำรวจ รอง ผบก.-สว. ทยอยคลอดแล้ว ส่วนใหญ่ลูกน้องนายและสายตรงนักการเมืองได้ดี คุมพื้นที่ทำเลทอง
แต่งตั้งโยกย้าย,แต่งตั้งโยกย้ายตำรวจ,ตำรวจ,แต่งตั้งตำรวจ,โยกย้ายตำรวจ,จักรทิพย์ ชัยจินดา,ข่าวหน้า1,ข่าวทั่วไป